Агенцијата за заштита на правото на слободен пристап до информациите од јавен карактер, врз основа на член 109 став 13 од Законот за општата управна постапка („Службен весник на Република Македонија“ бр. 124/15), а согласно член 27, член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19)  и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Здружението на граѓани Центар за граѓански комуникации ЦГК- Скопје, преку Герман Филков, претседател на Здружението, поднесена против Решение на Министерство за социјална политика, демографија и млади, по предметот Барање за пристап до информации од јавен карактер, на ден 29.09.2026  година, го донесе следното
     Р Е Ш Е Н И Е

1. Жалбата изјавена од Здружението на граѓани Центар за граѓански комуникации ЦГК- Скопје, преку Герман Филков, претседател на Здружението, поднесена против Решението на Министерство за социјална политика, демографија и млади бр.14-5078/3 од 25.08.2026 година година, заведена во Агенцијата под бр.08-270 на 18.08.2026 година, по предметот Барање за пристап до информации од јавен карактер, СЕ УВАЖУВА.
2. Решението на Министерство за социјална политика, демографија и млади бр.14-5078/3 од 25.08.2026 година година се поништува.
3. СЕ ЗАДОЛЖУВА Имателот на информации да му ја достави на Барателот бараната информација во целост, на начин и во форма наведени во Барањето.
4. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.


				О Б Р А З Л О Ж Е Н И Е

Здружението на граѓани Центар за граѓански комуникации ЦГК- Скопје, преку Герман Филков, претседател на Здружението, на 15.07.2026 година поднело Барање за пристап до информации од јавен карактер до Министерство за социјална политика, демографија и млади, со кое побарало по е-маил да му се достави фотокопија од следната  информација: 
	„За буџетските ставки 481 и 482 од Буџетот на вашата институција за 2025 година, листа на капитални расходи со поединечен износ, процент на реализација и исплатен износ?“
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-270 на 18.05.2026 година. 
Агенцијата со допис бр.08-270 од 18.08.2026 година, преку е-маил ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
	Имателот на информации на 25.08.2026 година до Агенцијата достави Решение бр.14-5078/3 од 25.08.2026 година со кое се уважува Барањето на Барателот, со кое му ги доставува на Барателот побараните информации за буџетските ставки 481 и 482.
	Барателот на информации на 25.08.2026 година, преку е-маил побарал од Имателот на информации дополнување, односно прецизирање на одговорот на Министерството за социјална политика, демографија и млади за буџетските ставки 481 и 482, односно „да ни доставите листа на капитални расходи со поединечен планирен износ“.
	Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер, ја разгледа Жалбата  изјавена од Барателот на информацијата, истата ЈА УВАЖИ, Решението на Имателот на информации бр.14-5078/3 од 25.08.2026 година го поништи и предметот го врати на повторно постапување пред првостепениот орган, со укажувања до истиот за натамошното постапување по Барањето. 
Агенцијата утврди дека Имателот на информации иако постапил согласно член 20 став 1 од Законот за слободен пристап до информации од јавен карактер со тоа што  донел Решение за со кое се уважува Барањето на Барателот, во случајот на Барателот не му ги доставил бараната информација  во целост.  
По укажувањето, преку е-маил, од страна на Барателот до Имателот на информации и прецизирање на доставеното барање, Имателот на информации не постапил согласно член 21 од Законот за слободен пристап до информации од јавен карактер, туку тоа го сторил дури по добивање на предметната Жалба од 18.08.2026 година.
	Незадоволен од добиеното Решение, Барателот поднел Жалба, заведена во Агенцијата под бр.08-270 на 16.09.2026 година.
	Агенцијата со електронски допис бр.08-270 од 16.09.2026 година ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
	Имателот на информации не одговори на дописот од Агенцијата.
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата и останатите расположливи списи, истата ја уважи, оспореното Решение го поништи и го задолжи Имателот на информации на Барателот да му ја достави бараната информација, поради следното:
Агенцијата му укажува на Имателот на информации, дека согласно член 3 став 1 алинеја 2 од Законот за слободен пристап до информации од јавен карактер е утврдено дека: „информација од јавен карактер е информација во која било форма што ја создал или со која располага имателот на информацијата согласно со неговите надлежности“, а согласно член 10 став 1 алинеи 12, 13, 20, 21 и 22 од истиот Закон, е должен да ја информира јавноста со објавување на податоци од негова надлежност, годишни финансиски планови и програми за реализација на буџетот, извештаи за работата, статистички податоци за работата и други информации кои произлегуваат од надлежноста и работењето на имателот на информации.
Во конкретниот случај, Имателот на информации е должен одново да го разгледа Барањето и да донесе Решение со кое ќе го уважи Барањето и на барателот да му ги достави во целост бараните информации на начин и во форма наведени во Барањето
Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


                                                                                              Директор
                                                                                            Петар Гајдов

